**Tájékoztatás az információs önrendelkezési jogról és az információszabadságról szóló 2011. évi CXII. törvénnyel összhangban**

Az NMI Művelődési Intézet Nonprofit Közhasznú Kft. (a továbbiakban: NMI NKft.) a személyes adatokat kizárólag az információs önrendelkezési jogról és az információszabadságról szóló 2011. évi CXII. törvény (a továbbiakban: Infotv.) 4. §-a szerint, az adatkezelés elveinek megfelelően kezeli.

Az adatkezelő neve: NMI Művelődési Intézet Nonprofit Közhasznú Kft.

Az adatkezelő részéről az adatkezelésért felelős neve, elérhetősége: Kiss Mónika, telefon: 06-20-366-1485, e-mail: kiss.monika@nminkft.hu

Az adatkezelő székhelye: 1027 Budapest, Csalogány utca 47-49.

Az adatkezelő elérhetősége: +36 1 611 7500; titkarsag@nminkft.hu

Az érintettek köre: az NMI NKft. által, a 135+1=a jövő zenéje program keretében meghirdetett pályázati felhívásra jelentkezők, azok képviselői, kapcsolattartói.

Kezelt adatok köre: a pályázatban megadott személyes adatok.

Az NMI NKft. jogi személyek jelentkezését várja, ennek megfelelően – nyertesség esetén - jogi személyekkel köt szerződést, azokkal létesít jogviszonyt. Az NMI NKft. felhívja a felhívásra jelentkezők figyelmét, hogy a 135+1=a jövő zenéje program keretében megvalósítandó projektekben résztvevő természetes személyek esetében a nyertes jogi személy minősül adatkezelőnek, így a nyertes jogi személy feladata és felelőssége, hogy az érintett természetes személyek részéről a személyes adatok kezeléséhez szükséges hozzájáruló nyilatkozatokat beszerezze - különös tekintettel a nyertes projektekben résztvevő természetes személyekről készült kép- és hangfelvétel nyilvánossághoz közvetítésére - , továbbá a szükséges bejelentéseket megtegye, engedélyeket megszerezze.

Az NMI NKft. az Infotv. 20.§-ának (1)-(2) bekezdéseiben foglaltaknak megfelelően tájékoztatja az érintetteteket, hogy

1. az adatkezelés célja: a 135+1=a jövő zenéje program megvalósítása;
2. az adatkezelés jogalapja: az érintett hozzájárulása az Infotv. 5.§ (1) bekezdésének a.) pontja alapján; az érintett a pályázat benyújtásával kifejezett hozzájárulását adja az általa önkéntesen megadott személyes adatainak kezeléséhez;
3. az adatkezelésre jogosult személyek: az adatok kezelésére kizárólag az NMI NKft. Szakmai Szolgáltatások Igazgatóságának, Gazdasági Igazgatóságának, Társadalmi Kapcsolatok Igazgatóságának munkavállalói, valamint a Megyei Irodák erre a feladatra kijelölt munkavállalói jogosultak;
4. az adatkezelés időtartama:
	* az adatkezelés kezdete: a 135+1=a jövő zenéje program keretében a projekt benyújtása
	* az adatkezelés vége (az adat törlési határideje):
		+ a pályázat kedvező elbírálása esetén 2019. december 31. napjáig;
		+ a pályázat elutasítása esetén az elutasításról szóló döntés közléséig;
		+ az érintett adatainak törlése iránti kérelme esetén a kérelem NMI NKft.-hez való beérkezésétől számított legfeljebb 25 napon belül;
		+ Infotv. 17.§ (2) bekezdésében foglalt esetekben.
5. az adatok megismerésére jogosultak: a nyertes pályázó által megvalósított projekt kép- és hangfelvételének nyilvánossághoz közvetítése keretében a nyertes projektben résztvevők kép- és hangfelvételét ismerheti meg bárki, az egyéb személyes adatokat azonban kizárólag a 3. pontban meghatározott személyek;
6. az érintett adatkezeléssel kapcsolatos jogaira és jogorvoslati lehetőségeire az Infotv. 14.-23.§-ai az irányadóak: [Nemzeti Jogszabálytár - az információs önrendelkezési jogról és az információszabadságról szóló 2011. évi CXII. törvény](http://njt.hu/cgi_bin/njt_doc.cgi?docid=139257.338504)

Nemzeti Adatvédelmi és Információszabadság Hatóság

1125 Budapest, Szilágyi Erzsébet fasor 22/C.

Telefon: +36 (1) 391-1400

Fax: +36 (1) 391-1410

E-mail: ugyfelszolgalat@naih.hu

[www.naih.hu](http://www.naih.hu)